**15.e Vyhodnotenie plánu práce finančnej gramotnosti školský rok 2023/ 2024**

Plán práce koordinátora programu finančnej gramotnosti bol skoncipovaný na základe Národného štandardu finančnej gramotnosti, vychádzal z  Pedagogicko-organizačných pokynov pre školský rok 2022/2023 a  iŠkVP.

V školskom roku 2023/2024 sme sa zapojili do projektu „Vzdelávame s radosťou“, v rámci programu MŠVVaM SR: Rozšírenie inovácií do výchovy a vzdelávania v školách. Projekt sa venuje šíreniu konštruktivistických metód v oblasti vzdelávania a sústredí sa na dva ciele:

1. Rozvoj finančnej gramotnosti

2. Podpora aktivizačných foriem vzdelávania

Indícia v oblasti rozvoja finančnej gramotnosti vyvinula softvérový nástroj Investland, ktorý je určený na podporu finančnej gramotnosti žiakov 8.-9. ročníka ZŠ a SŠ. Ponúka možnosť simulovať realistické situácie finančného rozhodovania. Cieľom Investlandu je priniesť nástroj, vďaka ktorému žiaci spolu so svojim učiteľom majú príležitosť objaviť svet financií.

V oblasti aktivizačných foriem vzdelávania Indícia aktuálne šíri nižšie uvedené jedinečné metódy, ktoré sú u učiteľov obľúbené a ich využívanie kontinuálne rastie:

1. Hejného metóda vyučovania matematiky.

2. Informatika s Emilom.

3. ExpEdícia – skús, skúmaj, spoznaj.

4. Comenia Script® – nespojité písmo.

5. Civilizácia – humanitné predmety.

Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Finančná gramotnosť nie je absolútnym stavom, je to kontinuum schopností, ktoré sú podmienené premennými ako vek, rodina, kultúra či miesto bydliska.

Finančná gramotnosť je ucelený systém finančného vzdelávania, preto je potrebné zohľadňovať nadväznosť medzi prvým a druhým stupňom ZŠ. Vychádzajúc zo vzdelávacích podmienok školy, stupňa vedomostnej úrovne a potrieb žiakov, sme finančnú gramotnosť začlenili do jednotlivých vyučovacích predmetov s využitím medzipredmetových vzťahov. Vzhľadom na charakter finančnej gramotnosti je vhodné realizovať ju pomocou projektového vyučovania, ktoré umožňuje prepájať poznatky, vnímať súvislosti a aplikovať nadobudnuté zručnosti v reálnom živote. Problematika finančnej gramotnosti musí byť správne interpretovaná s prihliadnutím na vek žiakov.

Cieľom finančného vzdelávania je získanie nevyhnutných kompetencií pre zvládnutie finančného a existenčného zabezpečenia v reálnych životných situáciách. Čo veríme, že sa nám formou zaujímavých aktivít a podujatí na ZŠ Sama Cambela aj podarilo, aby žiaci mali schopnosti vybrať najlepšie riešenia v daných situáciách, za určitých podmienok a tým získali nové zručnosti a rozvíjali stratégie potrebné pre život.

Počas školského roka sme pracovali s týmito metodickými materiálmi:

* Pracovné listy k finančnej gramotnosti.
* PPT prezentácie.

K výučbe využívame aj rôzny didaktickú techniku (data-projektory, tablety, vizualizéry...).

**Splnené úlohy:**

* začlenenie FG do tematických výchovno-vzdelávacích plánov,
* tvorba finančných plánov v triedach,
* projekt „Moja banka“ počas TRH,
* riešenie mesačných úloh FG,
* riešenie finančnej otázky počas Vianočných trhov,
* riešenie školských kôl pytagoriády na 1. a 2. stupni ZŠ,
* realizácia súťaže Klokan a Klokanko,

**Nesplnené úlohy:**

* Tvorba rozhlasových pásiem,
* Beseda s finančným expertom.

**Návrh na budúci školský rok**:

* Vytvoriť zbierku aktivít a úloh na riešenie problematiky finančnej gramotnosti.